Deg tɣuri n uzenziɣ ad neɛreḍ ad d-nessefhem yal amesgan ɣef leḥsab n wamek i aɣ-dyettban. Amsiḍef d Muḥend Arezqi imi yeḥwaǧ taɣawsa i yellan d idrimen, akken Tilelli tettunaḥsab d amsiḍef acku teḥwaǧ tayri, tella tettraǧu-tt acḥal aya, ma yella d imnamaren ixedmen iɛewwiqen d tameṭṭut n Ɛmer d lǧar-nsen Caɛban i yezgan d asḥirec akken ad tettwakes tɣawsa i umsiḍef, ma yella d imalalen wid iɛaraḍen ad fken afus n lemɛawna i unermas i yellan d Tilelli akken ad taweḍ ɣer lebɣi-is nettat d umgay Asirem d Hayat, ma yella d Tilelli d Ɛelǧiya ɛerḍent ad fkent afus n leɛawna i Muḥend akken ad yemssuɣal netta d dgma-s Ɛmer, Asirem d netta i d amgay yekkaten ad d-yawi taɣawsa i yellan d tayri d yedrimen i baba-s ixuṣen.